מרקסטון קפיטל גרופ

מרקסטון ניהול והשקעות (ישראל) או מרקסטון קפיטל גרופ הייתה קרן השקעות פרטיות ישראלית המאוגדת כחברה פרטית בע"מ. הקרן הוקמה ב-2004 על ידי רון לובש, לשעבר בנקאי השקעות בליהמן ברדרס; אמיר קס (נהרג בתחילת 2014 בתאונת דרכים), וג'רי שטוך, לאחר שהשלושה גייסו 786 מיליון דולר ממשקיעים שונים, רובם משקיעים מוסדיים מארצות הברית ויתרתם משקיעים מוסדיים מישראל. בין ההשקעות הראשונות של הקרן היו השקעות בדפי זהב, בחברת הייעוץ פי.אר.אס ואחריהן ב"זרעים גדרה" וכן השקיעה בנילית ‏ ברשת סטימצקי ובנטפים. במחצית 2007 מכרה מרקסטון ברווח גדול את ההשקעות בזרעים גדרה ובדפי זהב. מרקסטון קנתה את מגנוליה תכשיטי כסף , את אלרן נדל"ן ואת טומקאר. בשנת 2006 הקימה הקרן את בית ההשקעות "פריזמה". הקרן גייסה עובדים ממרבית בתי ההשקעות האחרים בישראל וגרמה לעליית שכר של אנליסטים ועובדים אחרים בתחום. פריזמה רכשה את 'פק"ן' – בית ההשקעות של בנק הפועלים, את "להק", אף היא של בנק הפועלים, ואת בית ההשקעות "רקיע – שוקי הון". רכישת פק"ן התבצעה במשותף עם חברת אנטר הולדינגס שבשליטת עמית ברגר, אולם במהרה התגלעו סכסוכים בין השותפים. פריזמה הפסידה כספים מהרגע הראשון. הפסד משמעותי היה בעקבות הימור כושל על אופציות שביצע בן גביזון, מנהל ההשקעות בקופת הגמל "חרמון" ובקרן ההשתלמות "תבור", שהיו בניהול פריזמה. בתחילת 2009 החליטה מרקסטון לפרק את פריזמה. היא מכרה את קרנות הנאמנות ותעודות הסל לבית ההשקעות "אקסלנס", את קופות הגמל ל"פסגות" ואת ניהול התיקים ל"איילון פתרונות פיננסיים". חלק מהבעלות על פסגות קופות הגמל נשמר בחברה, תחת שמה החדש "פנומנל החזקות בע"מ" וההחזקות של מרקסטון בענף הפיננסים הוצגו בדוחות הקרן תחת חברת AMFIC‏. יו"ר הקרן (לשעבר) אליוט ברוידי הואשם במתן שוחד לאישי מפתח בארצות הברית, כדי לסייע לו בגיוס כספים לקרן. ברוידי הוחלף כיו"ר מרקסטון בדני גילרמן, לשעבר שגריר ישראל באו"ם, ומרקסטון הגיעה להסדר פשרה שלפיו תשלם סך של 18 מיליון דולר לקרן הפנסייה של עובדי מדינת ניו יורק, בתמורה לסיום ההליכים המשפטיים נגדו. בדוחות הכספיים של החברה לשנת 2013 נכללה הערת עסק חי. באוגוסט 2015 דווח שהקרן הפסידה 75.3% מהונה, ושדמי הניהול שקיבלו מנהליה לאורך השנים הגיעו לסך 140 מיליון דולר. הקרן, שהרבתה להשתמש במינוף, לקחה הלוואות מבנקים כדי לבצע את השקעותיה ולא השתמשה רק בכספי המשקיעים, ספגה את ההפסד הגדול ביותר באמפיק, חברת הבת שהקימה את בית ההשקעות פריזמה בהשקעה של 334.4 מיליון דולר. נוסף על כך הפסידה החברה מהשקעותיה בסטימצקי (שאת החזקתה בה מכרה בסופו של דבר) ובחברת המכוניות תומקאר, ואילו השקעתה בחברת נטפים הניבה רווח. בתחילת 2016 מכרה החברה את שליטתה ברשת התכשיטים מגנוליה. ביולי 2018, בכתבה מקיפה באתר דה מרקר, נכתב שהקרן "אינה פעילה כבר כמה שנים" ושקרסה, לאחר ש"בזמן פעילותה ביצעה החלטות כושלות רבות [ונלוו להקמתה] מעשים פליליים". בשנת 2019 הטילה רשות המסים על רון לובש וחברת מרקסטון ניהול והשקעות תשלום כופר בסך 29,000 ש"ח, כ"חשודים בהעלמת עסקאות בשנת 2013, בסכום מס של 144,465 ש"ח." מרקסטון, באתר דנסגייד מיכאל רוכוורגר, אסא ששון, עשור של השקעות כושלות ותשואה שלילית במרקסטון, באתר TheMarker‏, 9 באפריל 2014 רחלי בינדמן ותומר גנון, חשש שמנהלי מרקסטון הפרו את הסכם התחייבויות ההשקעה, באתר כלכליסט, 29 באפריל 2014 חגי עמית, כל הדרך לקריסה הגדולה ביותר בתולדות שוק ההון הישראלי, באתר TheMarker‏, 2 במאי 2014 משקיע מוסדי בלקסיקון בנקאות ושוק ההון, באתר מעות עופר לוי, הדס גייפמן ודפנה צוקר, ‏מרקסטון נכנסת לפעולה: רוכשת את דפי זהב מעורק ב-500 מיליון שקל, באתר גלובס, 28 באוקטובר 2004 יהודה שרוני מרקסטון משקיעה גם ב-PRS, באתר nrg‏ באתר nrg ‏16.11.2004 ‏ עופר לוי, ‏עסקה שנייה לקרן מרקסטון: רכשה 40% מחברת ההנדסה PRS תמורת 100 מיליון ש', באתר גלובס, 16 בנובמבר 2004 יצחק דנון, ‏מרקסטון רוכשת את זרעים גדרה ב-52 מיליון דולר, באתר גלובס, 8 בספטמבר 2005 אתר מפעל נילית אלי שמעוני, מרקסטון רוכשת 20% מחברת נילית של מיכאל לוי, באתר ynet, 25 במאי 2005 אלי שמעוני, קרן מרקסטון רוכשת את סטימצקי, באתר ynet, 16 באוקטובר 2005 עופר לוי נטפים: רווח של 23 מיליון דולר מתוך הכנסות של 359 מיליון דולר, באתר nrg 23.5.2006 אבי שאולי, מרקסטון מכרה את זרעים גדרה תמורת 95 מיליון דולר, באתר ynet, 9 ביולי 2007 תני גולדשטיין, מרקסטון מכרה את דפי זהב לבבקוק אנד בראון האוסטרלית, באתר ynet, 1 באוגוסט 2007 תני גולדשטיין, קרן ההשקעות מרקסטון קנתה את תכשיטי מגנוליה, באתר ynet, 2 באוקטובר 2007 מיכאל רוכוורגר, קרן מרקסטון נכנסת לגרעין השליטה באלרן נדל"ן: רכשה 24% מהון המניות של החברה תמורת 83 מיליון שקל, באתר הארץ, 2 בספטמבר 2007 דניאל שמיל, קרן ההשקעות האמריקנית מרקסטון רכשה 40% מחברת תומקאר הישראלית; החברה תייצר בסין ובארצות הברית, באתר הארץ, 29 בדצמבר 2007 אלי שמעוני, מרקסטון השיקה את "פריזמה"; תנהל 50 מיליארד שקל, באתר ynet, 22 במאי 2006 אסף מליחי, פריזמה רוכשת את רקיע המתמחה במגזר הדתי, באתר ynet, 24 בינואר 2007 הסכסוך בין עמית ברגר למרקסטון מעמיק אסף מליחי, פרשת פריזמה: עטר וגביזון התפטרו, העמיתים יפוצו, באתר ynet, 4 במרץ 2008 שרון שפורר ושרית מנחם, קרן מרקסטון מוכרת את הנכסים של בית ההשקעות פריזמה; הקופות יימכרו לפסגות, באתר TheMarker‏, 19 בדצמבר 2008 פרסום ראשון: הושלם מיזוג קופות הגמל של פריזמה לפסגות דנסגייד שרון שפורר, מרקסטון במגעים לרכישת אחזקות אנטר בפריזמה; שמה של פריזמה שונה ל"פנומנל אחזקות", באתר TheMarker‏, 6 באוגוסט 2009 מיכאל רוכוורגר, בעקבות החקירות: מרקסטון הפחיתה את שווי האחזקה בפסגות ב-50 מיליון דולר, באתר TheMarker‏, 14 באפריל 2010 יעל גרונטמן, ‏הסדר במרקסטון: תחזיר 18 מיליון דולר לקרן הפנסיה של ניו-יורק, באתר גלובס, 8 בפברואר 2010 ליטל איסטמטי, ‏הערת "עסק חי" למרקסטון; חובות של מאות מ' ד', באתר גלובס, 31 ביולי 2014 שרון שפורר ושרית מנחם, המודל העסקי של קרן מרקסטון: למשקיעים נמחקו 75% מהשקעתם, המנהלים שילשלו לכיסם 140 מיליון דול, באתר TheMarker‏, 1 באוגוסט 2015 אילנית חיות, ‏מרקסטון מוכרת את רשת מגנוליה לחברת תכשיטי בן-יהודה, באתר גלובס, 26 בינואר 2016 נתן ליפסון, האיש שמקשר בין נשיאים, ראשי ממשלה, עסקות ביטחוניות ודוגמניות פלייבוי, באתר TheMarker‏, 17 ביולי 2018 החלטות ועדות הכופר ברשות המיסים שנת 2019, באתר רשות המיסים, 10 במרץ 2019